ai4bharat/Pralekha huggingface dataset:
প্রতিরক্ষামন্ত্রক
যৌথ বিবৃতি
নতুনদিল্লি, ২৫শে ফেব্রুয়ারি, ২০২১
ভারত ও পাকিস্তানের সেনা অভিযানের মহানির্দেশকরা হটলাইন সংযোগ স্থাপন নিয়ে আলাপ আলোচনা করেছেন। খোলামেলা, ও সৌহার্দ্যপূর্ণ পরিবেশে উভয় পক্ষের নিয়ন্ত্রণ রেখা সহ অন্য সব ক্ষেত্রের পরিস্থিতি নিয়ে আলাপ আলোচনা হয়েছে।
দুটি দেশের সীমান্ত অঞ্চলে স্থিতিশীল শান্তির পরিবেশ গড়ে তোলার পাশাপাশি পারস্পরিক স্বার্থ সংশ্লিষ্ট সুবিধেজনক বিভিন্ন বিষয় নিয়ে দুই দেশের সেনা আধিকারিকরা মত বিনিময় করেছেন। শান্তি বিঘ্নিত করে সংঘর্ষর পরিস্থিতি হতে পারে , এ ধরণের পরিস্থিতিতে তাঁরা দ্রুত যোগাযযোগ করবেন বলে স্থির হয়েছে। সব ধরণের চুক্তি, বোঝাপড়া ও নিয়ন্ত্রণ রেখা সহ অন্যান্য অঞ্চলে অস্ত্র বিরতি যাতে লঙ্ঘিত না হয় সে দিকে ২৪/২৪শে ফেব্রুয়ারির মধ্যরাত থেকে কঠোর নজরদারী চালান হবে।
অপ্রত্যাশিত কোন পরিস্থিতি ও ভুল বোঝাবুঝি হলে হটলাইনের মাধ্যমে ও সীমান্ত অঞ্চলে ফ্ল্যাগ মিটিং-এর মাধ্যমে সব সমস্যার সমাধান করা হবে বলে উভয় পক্ষ আবারো মত প্রকাশ করেছে।
স্বাস্থ্যওপরিবারকল্যাণমন্ত্রক
কোভিড-১৯ এর সর্বশেষ তথ্য
নতুনদিল্লি, ১ এপ্রিল, ২০২০
দেশ জুড়ে কোভিড-১৯ এর মোকাবিলায় সর্বোচ্চ পর্যায়ে নজরদারী চালানো হচ্ছে। কেন্দ্রীয় সরকার রাজ্য ও কেন্দ্র শাসিত অঞ্চলের পদস্থ আধিকারিরদের সঙ্গে সমন্বয় বজায় রেখে পরিস্থিতি মোকাবিলায় নানা ব্যবস্থা নিচ্ছে।
প্রতিরোধমূলক নিয়ন্ত্রণ ব্যবস্থা বা লকডাউনের ফলে পরিযায়ী শ্রমিকদের যাতে কোন অসুবিধা না হয়, সেই উদ্দেশে ক্যাবিনেট সচিব, সব রাজ্য ও কেন্দ্রশাসিত অঞ্চলকে এই সব আটকে পড়া লোকেদের খাদ্য, পানীয় জল ও চিকিৎসার ব্যবস্থা করার নির্দেশ দিয়েছেন। কেন্দ্রীয় স্বাস্থ্য ও পরিবারকল্যাণ মন্ত্রক এই সব শ্রমিকদের পৃথকভাবে নজরদারীর মধ্যে রাখা এবং মনস্তাত্ত্বিক-সামাজিক ব্যবস্থাপনার জন্য তাদের মন্ত্রকের ওয়েবসাইটে প্রয়োজনীয় নির্দেশিকা জারী করেছে। এ বিষয়ে বিশদে জানতে নীচের লিংকে ক্লিক করুন।
https://www.mohfw.gov.in/pdf/RevisedPsychosocialissuesofmigrantsCOVID19.pdf.
সুপ্রিম কোর্টের নির্দেশ অনুযায়ী রাজ্যগুলিকে ত্রাণ শিবিরে প্রশিক্ষিত কাউন্সেলর এবং সব ধর্মের নানান গোষ্ঠীর নেতৃবৃন্দকে পাঠাতে বলা হয়েছে। স্বাস্থ্য দপ্তরের ইমেল ঠিকানা technicalquery.covid19[at]gov[dot]in কোন তথ্য জানতে চাইলে নতুনদিল্লির এইমসের মত প্রতিষ্ঠান থেকে তার জবাব দেওয়া হবে। এছাড়া কোভিড-১৯ সংক্রান্ত কোন প্রশ্ন থাকলে তার জন্য নিঃশুল্ক নম্বর ১০৭৫-এ ফোন অথবা ncov2019[at]gov[dot]in তে মেল করা যাবে।
প্রতিরোধমূলক নিয়ন্ত্রণ ব্যবস্থা অর্থাৎ লকডাউন এবং সামাজিক দূরত্ব বজায় রাখার উপর জোর দেওয়া হয়েছে।
এপর্যন্ত ১৬৩৭ জনের দেহে কোভিড-১৯ সংক্রমণ নিশ্চিত করা হয়েছে। দেশে করোনা ভাইরাসের জন্য ৩৮ জন মারা গেছেন। গত ২৪ ঘন্টায় ৩৭৬টি নতুন সংক্রমণের খবর এসেছে, মারা গেছেন ৩ জন। ১৩২ জন সুস্থ হয়ে হাসপাতাল থেকে বাড়ি ফিরেছেন।
CG/CB
(Visitor Counter : 116
প্রধানমন্ত্রীরদপ্তর
জার্মান চ্যান্সেলর ওলাফ শলৎজ – এর সঙ্গে প্রধানমন্ত্রীর টেলিফোনে কথা
নয়াদিল্লি, ০৫ জানুয়ারি, ২০২২
প্রধানমন্ত্রী শ্রী নরেন্দ্র মোদী জার্মানীর চ্যান্সেলর হের ওলাফ শলৎজ-এর সঙ্গে টেলিফোনে কথা বলেছেন।
চ্যান্সেলর হিসাবে দায়িত্ব গ্রহণের জন্য প্রধানমন্ত্রী হের শলৎজ-কে অভিনন্দন জানিয়েছেন। তিনি ভারত-জার্মান কৌশলগত অংশীদারিত্বকে আরও শক্তিশালী করে তোলার জন্য প্রাক্তন চ্যান্সেলর ফ্রাউ অ্যাঙ্গেলা মেয়ারকেল – এর ভূমিকার প্রশংসা করেন। শ্রী মোদী আশা করেন, হের শলৎজ – এর নেতৃত্বে এই সম্পর্ক আগামীদিনে আরও দৃঢ় হবে।
নতুন জার্মান সরকার এবং ভারতের অর্থনৈতিক পরিকল্পনার মধ্যে প্রশাসনিক সমন্বয়কে অগ্রাধিকার দেওয়া হয়েছে বলে উভয় নেতা সহমত প্রকাশ করেছেন। তাঁরা বিনিয়োগ এবং ব্যবসা-বাণিজ্য বৃদ্ধি সহ বিভিন্ন সহযোগিতামূলক উদ্যোগের সম্ভাবনা পর্যালোচনা করেছেন। আগামী দিনে এই সহযোগিতাকে আরও নতুন নতুন ক্ষেত্রে প্রসারিত করার বিষয়ে তাঁরা ঐকমত্য হয়েছেন। বিশেষত, জলবায়ু পরিবর্তনের ফলে উদ্ভূত সমস্যার সমাধান এবং পরিবেশ-বান্ধব জ্বালানী ক্ষেত্রে আরও সহযোগিতা বৃদ্ধির বিষয়ে তাঁরা আশাবাদী। এর ফলে, দুটি দেশই জলবায়ু পরিবর্তনের ফলে সৃষ্ট সমস্যাগুলি সমাধানে তাদের অঙ্গীকার পূরণ করতে পারবে।
প্রধানমন্ত্রী চ্যান্সেলর শলৎজ এবং জার্মানীর জনসাধারণকে নতুন বছরের শুভেচ্ছা জানিয়েছেন। দুই দেশের সরকারি পর্যায়ের পরবর্তী বৈঠকে জার্মান চ্যান্সেলরের সঙ্গে সাক্ষাতের জন্য তিনি অপেক্ষা করছেন বলে জানান।
CG/CB/SB
(
শ্রমওকর্মসংস্থানমন্ত্রক
কেন্দ্রীয় শ্রম ও কর্মসংস্থান মন্ত্রী ভূপেন্দ্র যাদব এবং প্রতিমন্ত্রী রামেশ্বর তেলী তাঁদের নতুন দায়িত্বভার গ্রহণ করেছেন
নয়াদিল্লী, ৮ জুলাই, ২০২১
কেন্দ্রীয় শ্রম ও কর্মসংস্থান এবং পরিবেশ ও বনমন্ত্রী শ্রী ভূপেন্দ্র যাদব আজ শ্রম ও কর্মসংস্থান মন্ত্রকের দপ্তরে তাঁর নতুন দায়িত্বভার গ্রহণ করেছেন। শ্রী যাদব রাজস্থান থেকে রাজ্যসভার সাংসদ। তিনি সংসদীয় সিলেক্ট কমিটির একজন বিশেষজ্ঞ। এছাড়াও তিনি ২০১৫ সালের দেউলিয়া ও ঋণ খেলাপি সংক্রান্ত নিয়মাবলী তৈরিতে যৌথ কমিটির চেয়ারম্যান ছিলেন। বর্তমানে তিনি ২০১৯ সালের সারোগেসি রেগুলেশন বিল নিয়ে রাজ্যসভার সিলেক্ট কমিটির চেয়ারম্যান।
মন্ত্রী আজ মন্ত্রকের উচ্চপদস্থ আধিকারিদের সঙ্গে সাক্ষাৎ করেন এবং বিভিন্ন বকেয়া ও বহুল আলোচিত বিষয় নিয়ে আলোচনা করেন। তিনি উচ্চপদস্থ আধিকারিকদের বলেছেন, মন্ত্রকের কাজকর্ম করার জন্য নতুন নতুন চিন্তাভাবনা মাথায় এলে তাঁরা যেন খোলাখুলিভাবে সেটি তাঁর সঙ্গে আলোচনা করেন। এর ফলে প্রয়োজনীয় নীতি ও পরিকল্পনা রচনা করা সম্ভব হবে, যা দেশের কোটি কোটি সংগঠিত ও অসংগঠিত ক্ষেত্রের শ্রমিকদের কাজে লাগবে।
শ্রম ও কর্মসংস্থান এবং পেট্রোলিয়াম ও প্রাকৃতিক গ্যাস মন্ত্রী শ্রী রামেশ্বর তেলী শ্রম ও কর্মসংস্থান মন্ত্রকের প্রতিমন্ত্রী হিসেবে তাঁর দায়িত্ব গ্রহণ করেছেন। আসামের ডিব্রুগড় লোকসভা কেন্দ্রের সাংসদ, শ্রী তেলী, এর আগে খাদ্য প্রক্রিয়াকরণ মন্ত্রকের প্রতিমন্ত্রী হিসেবে দায়িত্ব পালন করেছেন।
CG/CB/NS
(Visitor Counter : 105
প্রধানমন্ত্রীরদপ্তর
প্রধানমন্ত্রী টিকাকরণের অগ্রগতির পর্যালোচনা সংক্রান্ত উচ্চপর্যায়ের বৈঠক করেছেন
এই সপ্তাহে যে হারে টিকাকরণ করা হয়েছে প্রধানমন্ত্রী তাতে সন্তোষ প্রকাশ করেছেন এবং এই কাজের ধারা অব্যাহত রাখার ওপর গুরুত্ব দিয়েছেন
নমুনা পরীক্ষার পরিমাণ যাতে না কমে সেদিকে নজর রাখতে হবে, কারণ সংক্রমিতদের শনাক্ত করার জন্য এবং কোনো অঞ্চলে সংক্রমণ বৃদ্ধি পাওয়ার ক্ষেত্রে এটি অত্যন্ত গুরুত্বপূর্ণ পদ্ধতি : প্রধানমন্ত্রী
কোউইন প্ল্যাটফর্মের মাধ্যমে ভারতের দক্ষ প্রযুক্তি বিশেষজ্ঞরা যাতে সব দেশকে সাহায্য করেন তার জন্য উদ্যোগ নেওয়া হয়েছে : প্রধানমন্ত্রী
গত ৬ দিনে ৩ কোটি ৭৭ লক্ষ টিকার ডোজ দেওয়া হয়েছে; মালয়েশিয়া, সৌদি আরব এবং কানাডার মতো দেশের মোট জনসংখ্যার থেকে যা বেশি
নয়াদিল্লী, ২৬ জুন, ২০২১
প্রধানমন্ত্রী শ্রী নরেন্দ্র মোদী কোভিড টিকাকরণ এবং দেশে কোভিড পরিস্থিতি নিয়ে উচ্চপর্যায়ের পর্যালোচনা বৈঠক করেছেন।
আধিকারিকরা প্রধানমন্ত্রীকে দেশজুড়ে টিকাকরণের কাজের অগ্রগতির বিষয়ে বিস্তারিতভাবে জানিয়েছেন। বিভিন্ন বয়সী মানুষ কতটা টিকা পেয়েছেন প্রধানমন্ত্রীকে সে বিষয়ে জানানো হয়েছে। বিভিন্ন রাজ্যে স্বাস্থ্যকর্মী, সামনের সারিতে থাকা কর্মী এবং সাধারণ মানুষ কতটা টিকা পেয়েছেন সে সম্পর্কে শ্রী মোদীকে বিস্তারিতভাবে জানানো হয়েছে।
আধিকারিকরা প্রধানমন্ত্রীকে টিকা সরবরাহের বিষয়ে জানিয়েছেন। আগামীদিনে টিকার সরবরাহ আরও বাড়ানোর উদ্যোগ নেওয়া হয়েছে।
প্রধানমন্ত্রীকে জানানো হয়েছে বিগত ৬ দিনে ৩ কোটি ৭৭ লক্ষ টিকার ডোজ দেওয়া হয়েছে। মালয়েশিয়া, সৌদি আরব এবং কানাডার মতো দেশের জনসংখ্যা থেকে যা বেশি। দেশের ১২৮টি জেলায় ৪৫ বছরের বেশি বয়সীদের মধ্যে ৫০ শতাংশের বেশি টিকাকরণ হয়েছে এবং ১৬টি জেলায় ৯০ শতাংশের বেশি ৪৫ বছরের উপরে থাকা নাগরিকরা টিকা পেয়েছেন। এই সপ্তাহে টিকাকরণের হারের বিষয়ে প্রধানমন্ত্রী সন্তোষ প্রকাশ করেছেন এবং এই হার বজায় রাখার ওপর তিনি গুরুত্ব দিয়েছেন।
আধিকারিকরা প্রধানমন্ত্রীকে জানিয়েছেন টিকাকরণের বিষয়ে উদ্ভাবনমূলক উদ্যোগ সম্পর্কে জানতে তাঁরা বিভিন্ন রাজ্য সরকারের সঙ্গে নিয়মিত যোগাযোগ রেখে চলেছেন। প্রধানমন্ত্রী এই ধরণের কাজে অসরকারি সংগঠন সহ অন্যান্য সংগঠনগুলিকে যুক্ত করার ওপর গুরুত্ব দিয়েছেন।
শ্রী মোদী নমুনা পরীক্ষার হার যাতে না কমে তার জন্য আধিকারিকদের নির্দেশ দিয়েছেন। সংক্রমণের সন্ধান পাওয়া এবং কোনো অঞ্চলে হঠাৎ সংক্রমণ বেড়ে গেলে নমুনা পরীক্ষার মাধ্যমে তার ধারণা পাওয়া সম্ভব।
আধিকারিকরা প্রধানমন্ত্রীকে জানিয়েছেন বিশ্বের বিভিন্ন দেশ কোউইন প্ল্যাটফর্মের বিষয়ে উৎসাহ দেখিয়েছে। শ্রী মোদী জানিয়েছেন, যেসব দেশ উৎসাহ দেখাবে তাদের সাহায্য করা হবে। ভারতের দক্ষ প্রযুক্তি বিশেষজ্ঞরা কোউইন প্ল্যাটফর্মের সম্পর্কে জানাতে সাহায্য করবে।
CG/CB/NS
(Visitor Counter : 195
সংসদবিষয়কমন্ত্রক
জওহর নবোদয় বিদ্যালয়ের জন্য ২৪তম জাতীয় সংসদ প্রতিযোগিতা, ২০২২-২৩-এর পুরস্কার বিতরণী অনুষ্ঠান আয়োজন করবে সংসদ বিষয়ক মন্ত্রক
নয়াদিল্লি, ৩ মে, ২০২৩
জওহর নবোদয় বিদ্যালয়ের জন্য ২৪তম জাতীয় যুব সংসদ প্রতিযোগিতা, ২০২২-২৩-এর পুরস্কার বিতরণী অনুষ্ঠান ৪ মে, ২০২৩, বৃহস্পতিবার নতুন দিল্লির সংসদ ভবনে আয়োজন করবে সংসদ বিষয়ক মন্ত্রক।
কেন্দ্রীয় সংসদ বিষয়ক প্রতিমন্ত্রী ও সংস্কৃতি মন্ত্রী শ্রী অর্জুন রাম মেঘওয়াল এই অনুষ্ঠানে পৌরোহিত্য করবেন ও বিজয়ী ছাত্রছাত্রীদের পুরস্কার প্রদান করবেন।
এই উপলক্ষে পশ্চিমবঙ্গের নদীয়ার  জওহর নবোদয় বিদ্যালয়ের ছাত্রছাত্রীরা ২০২২-২৩-এর ২৪তম জাতীয় যুব সংসদ প্রতিযোগিতায় প্রথম স্থানাধিকারীর পুরস্কার গ্রহণ করবে।
সংসদ বিষয়ক মন্ত্রক বিগত ২৬ বছর ধরে জওহর নবোদয় বিদ্যালয়ের জন্য যুব সংসদ প্রতিযোগিতার আয়োজন করে। জওহর নবোদয় বিদ্যালয়ের জন্য জাতীয় যুব সংসদ প্রতিযোগিতা প্রকল্পের আওতায় নবোদয় বিদ্যালয় সমিতির আটটি শাখার ৮০টি বিদ্যালয়ের মধ্যে ২০২২-২৩ সালের ২৪তম এই প্রতিযোগিতার আয়োজন করা হয়েছিল।
তরুণ প্রজন্মকে সহিষ্ণু, আত্মনির্ভর, আত্মসংযমী এবং বিভিন্ন বিষয়ে মতামত প্রদানে সক্ষম করে তোলার লক্ষ্যে এই প্রকল্পটি চালু করা হয়েছে। পাশাপাশি, পড়ুয়াদের বিতর্ক ও আলোচনা সম্পর্কে সড়গড় করে তোলার লক্ষ্যে সাহায্য করে এই প্রতিযোগিতা।
পশ্চিমবঙ্গের নদীয়ার জওহর নবোদয় বিদ্যালয়  এই প্রতিযোগিতা প্রথম স্থান অধিকার করেছে। এছাড়াও, আরও সাতটি বিদ্যালয়কে নিজ নিজ শাখায় প্রথম স্থান অধিকার করায় পুরস্কার প্রদান করবেন সম্মানীয় মন্ত্রী।
PG/PM/DM/
(Visitor Counter : 78
পরিসংখ্যানএবংকর্মসূচিরূপায়ণমন্ত্রক
আনুষ্ঠানিকভাবে কর্মসংস্থানের প্রেক্ষিতে ভারতের পে-রোল সংক্রান্ত প্রতিবেদন
নতুনদিল্লি, ২৫শে আগস্ট, ২০২০
পরিসংখ্যান ও কর্মসূচী রূপায়ন মন্ত্রকের অধীনস্থ জাতীয় পরিসংখ্যান দপ্তর ২০১৭-র সেপ্টেম্বর থেকে ২০২০-র জুন পর্যন্ত কর্মসংস্থানের বিষয়ে প্রেস বিজ্ঞপ্তি প্রকাশ করেছে। নির্দিষ্ট কয়েকটি সরকারি সংস্থার প্রশাসনিক রেকর্ডের বেশ কিছু দিকের অগ্রগতি পর্যালোচনা করে এই প্রতিবেদনটি প্রকাশ করা হয়েছে।
বিস্তারিত দেখার জন্য নীচের লিঙ্কে ক্লিক করুনঃ-
https://static.pib.gov.in/WriteReadData/userfiles/PIB%20Delhi/NSOPressRel1.pdf
(CG/CB
তথ্যওসম্প্রচারমন্ত্রক
ভারতের আন্তর্জাতিক চলচ্চিত্র উৎসব ট্যাঙ্গো নাচতে প্রস্তুত !
মুম্বাই, ১৬ নভেম্বর, ২০২২
লোকে বলে আর্জেন্টিনিয়দের ব্যক্তিত্বের পরিচায়ক নাটকীয় এবং আবেগে ভরপুর ট্যাঙ্গো। এটা আশ্চর্যের বিষয় নয় যে শুধু ট্যাঙ্গোর জন্যই নয়, অত্যন্ত শক্তিশালী এবং প্রভাবশালী চলচ্চিত্র নির্মাণের ইতিহাসের জন্য পরিচিত দেশটির অন্তঃস্থলে আছে শিল্প এবং মনোরঞ্জন। আর্জেন্টিনায় প্রথম দেশ যারা ১৮৯৬তে লুমিয়ের-এর সিনেমাটোগ্রাফি আমদানি করেছিল। এর মাত্র এক বছর আগে তা শুরু হয়েছিল প্যারিসে। বিশ্বের প্রথম অ্যানিমেশন কাহিনীচিত্র এল অ্যাপোসল তৈরি হয়েছিল আর্জেন্টিনাতেই। নতুন আর্জেন্টিনিয় চলচ্চিত্রের পুরোভাগে আছেন লুক্রেসিয়া মার্টেল, মার্টিন রেজম্যান এবং পাবলো ত্রাপেরোর মতো ব্যক্তিত্বরা। এমনই একটি সমৃদ্ধ ঐতিহ্যের দেশ থেকে ৫৩তম ভারতের আন্তর্জাতিক চলচ্চিত্র উৎসবে আপনাদের জন্য আনা হয়েছে ৭টি বাছাই করা আর্জেন্টিনিয় চলচ্চিত্র।
রডরিগো গুয়েরেরো পরিচালিত ২০২১এর ছবি “সেভেন ডগস” মনোনিত হয়েছে প্রতিযোগিতা বিভাগে স্বর্ণ ময়ুরের জন্য। এই ছবিটি আর্জেন্টিনিয় পরিচালকের চতুর্থ কাহিনীচিত্র। ৮০ মিনিটের এই ছবিতে দেখানো হয়েছে একটি মানুষ এবং তার পোষ্যদের মধ্যে সম্পর্ক।
PG/AP/NS
(Visitor Counter : 74
মানবসম্পদবিকাশমন্ত্রক
ভ্যাঙ্কুভারে পাঁচদিনের বিশ্ব সংস্কৃত সম্মেলনের সূচনা আগামীকাল
নয়াদিল্লি, ৯ জুলাই, ২০১৮
সপ্তদশ বিশ্ব সংস্কৃত সম্মেলন শুরু হতে চলেছে আগামীকাল  কানাডার ভ্যাঙ্কুভারে, চলবে আগামী ১৩ই জুলাই পর্যন্ত। সম্মেলনের উদ্বোধন করবেন কেন্দ্রীয় মানবসম্পদ বিকাশ মন্ত্রী শ্রী প্রকাশ জাভড়েকর। এবারের সম্মেলনে প্রতিনিধিত্ব করবেন বিশ্বের ৪০টি দেশের ৫০০ জনেরও বেশি পণ্ডিত ও বিদগ্ধজন। গবেষণাপত্র উপস্থাপনার পাশাপাশি আলোচনা ও মতবিনিময়ের অনুষ্ঠানেও মিলিত হবেন তাঁরা।
বৈদিক সাহিত্যে নারী শিক্ষার ইতিহাস; সংস্কৃত ভাষায় রচিত বৌদ্ধ পাণ্ডুলিপি; যোগ আহুতি ও মীমাংসা; সাংখ্য প্রতিষ্ঠার লক্ষ্যে যুক্তিদীপিকা; ভাগবত পুরাণের ব্যাখ্যা এবং গার্গীজ্যোতিষ সম্পর্কে গবেষণা সহ বিভিন্ন বিষয়ে বিশেষ আলোচনাসভাও আয়োজিত হবে সম্মেলনের বিভিন্ন দিনে। পাঁচদিনের এই সম্মেলনে উপস্থাপিত হবে বিভিন্ন বিষয়ের ওপর ৫০০টিরও বেশি গবেষণাপত্র।
বিশ্ব সংস্কৃত সম্মেলনের উদ্যোগ-আয়োজনের মূল উদ্দেশ্য হল বিশ্বের সর্বত্র সংস্কৃত ভাষার প্রসার ও সংরক্ষণ। প্রতি তিন বছর অন্তর বিশ্বের বিভিন্ন দেশে এই সম্মেলনের আয়োজন করা হয়ে থাকে। ভারতে এ পর্যন্ত তিনবার এই সম্মেলনের আয়োজন করা হয়েছে।
কেন্দ্রীয় মানবসম্পদ বিকাশ মন্ত্রী ছাড়াও সম্মেলনের ভারতীয় প্রতিনিধিদলে রয়েছেন ১০ জন পণ্ডিত ও বিদগ্ধজন এবং দু’জন সরকারি আধিকারিক।
CG/SKD/DM/…
(Visitor Counter : 56
স্বাস্থ্যওপরিবারকল্যাণমন্ত্রক
প্রতিটি শিশুই এখন থেকে রোটা ভাইরাস টিকা পাবে, সারা দেশে এই টিকা প্রদান কর্মসূচি সম্প্রসারণ করা হবে : ডঃ হর্ষ বর্ধন
২০২২ – এর মধ্যে ডায়রিয়াজনিত শিশু মৃত্যু রোধে সরকার অঙ্গীকারবদ্ধ
নয়াদিল্লি, ০৯ আগস্ট, ২০১৯
নবনির্বাচিত সরকারের প্রথম ১০০ দিনের কর্মপরিকল্পনার আওতায় কেন্দ্রীয় স্বাস্থ্য মন্ত্রক এক উচ্চাকাঙ্খী কর্মসূচি গ্রহণ করেছে। এই কর্মসূচির মাধ্যমে আগামী সেপ্টেম্বর মাসের মধ্যেই ৩৬টি রাজ্য ও কেন্দ্রশাসিত অঞ্চলের সর্বত্রই প্রতিটি শিশুকে রোটা ভাইরাস টিকা দেওয়ার সিদ্ধান্ত নেওয়া হয়েছে। সারা দেশে রোটা ভাইরাস টিকা প্রদান সম্প্রসারণ প্রসঙ্গে স্বাস্থ্য মন্ত্রী ডঃ হর্ষ বর্ধন একথা জানান। তিনি আরও জানান, প্রধানমন্ত্রী শ্রী নরেন্দ্র মোদীর প্রেরণাদায়ক নেতৃত্বদানের মাধ্যমে সরকার ২০২২ সালের মধ্যে ডায়রিয়ার ফলে শিশু মৃত্যু রোধে এবং ডায়রিয়াজনিত অসুখ থেকে শিশুদের বাঁচাতে অঙ্গীকারবদ্ধ। দেশের শিশুদের জন্য নিয়মিত টিকাকরণ কর্মসূচিকে আরও শক্তিশালী করার পাশাপাশি, এই কর্মসূচির সম্প্রসারণের ফলে স্বাস্থ্য ক্ষেত্রে উজ্জ্বল ভবিষ্যৎ গড়ে উঠবে।
ডঃ হর্ষ বর্ধন আরও জানান, শিশু মৃত্যুর অন্যতম কারণ ডায়রিয়া। দু’বছরের কম বয়সী শিশুদের মধ্যে ডায়রিয়ার অন্যতম প্রধান কারণই হ’ল রোটা ভাইরাস সংক্রমণ। ডায়রিয়াজনিত শিশু মৃত্যু ও অসুস্থতার হার কমানোর ক্ষেত্রে রোটা ভাইরাস টিকা প্রদানের পাশাপাশি, যথাযথ সুঅভ্যাস গড়ে তোলা, নিয়মিত হাত ধোয়া, ওআরএস মিশ্রিত জল সেবন এবং জিঙ্ক সমৃদ্ধ পরিপূরক পুষ্টির গুরুত্বপূর্ণ ভূমিকা রয়েছে বলেও স্বাস্থ্য মন্ত্রী জানান। সম্পূর্ণ টিকাকরণ কর্মসূচির সম্প্রসারণে সরকার অঙ্গীকারবদ্ধ বলে জানিয়ে ডঃ হর্ষ বর্ধন বলেন, জীবনদায়ী বিভিন্ন টিকার সুবিধা প্রতিটি শিশুর কাছে পৌঁছে দেওয়া নিশ্চিত করা প্রয়োজন। টিকা প্রতিরোধী অসুখের কারণে মৃত্যুর কবল থেকে প্রতিটি শিশুকে রক্ষা করাই সরকারের মূল লক্ষ্য। ‘শিশু মৃত্যুর হার কমাতে এবং শিশুদের জন্য এক স্বাস্থ্যকর উজ্জ্বল ভবিষ্যৎ প্রদানে আমরা অঙ্গীকারবদ্ধ’। এক পরিসংখ্যান দিয়ে মন্ত্রী জানান, দেশে এখনও প্রতি বছর ১ হাজার শিশুর মধ্যে ৩৭ জন তাদের পঞ্চম জন্মদিন উদযাপন করতে পারে না। এর অন্যতম কারণই হ’ল ডায়রিয়াজনিত মৃত্যু। আগামী সেপ্টেম্বর মাসের মধ্যেই রোটা ভাইরাস টিকা ৩৬টি রাজ্য ও কেন্দ্রশাসিত অঞ্চলের শিশুদের দেওয়া যাবে বলে আশা করা হচ্ছে।
SSS/BD/SB
(Visitor Counter : 1134
বিজ্ঞানওপ্রযুক্তিমন্ত্রক
ভারত আন্তর্জাতিক বিজ্ঞান উৎসব যোগাযোগ-সাধন এবং বিজ্ঞানকে মানুষের আরও কাছে নিয়ে আসার সুযোগ করে দেয় : ডঃ হর্ষ বর্ধন
নয়াদিল্লি, ৫ নভেম্বর, ২০১৯
কেন্দ্রীয় বিজ্ঞান ও প্রযুক্তি তথা ভূ-বিজ্ঞান মন্ত্রী ডঃ হর্ষ বর্ধন বলেছেন, ভারত আন্তর্জাতিক বিজ্ঞান উৎসব বৃহত্তর ক্ষেত্রে জনসচেতনতা তৈরি করতে দূরত্ব দূর করার মাধ্যমে বিজ্ঞান ও প্রযুক্তিকে মানুষের আরও কাছে নিয়ে আসার এক উপযুক্ত মঞ্চ হিসেবে কাজ করে। ভারত আন্তর্জাতিক বিজ্ঞান উৎসবের অঙ্গ হিসেবে মেগা সায়েন্স এক্সপোজিশনের উদ্বোধন করে আজ ডঃ হর্ষ বর্ধন বলেন, সমগ্র দেশের কাছে তার ঐতিহ্য, সংস্কৃতি ও ঐতিহাসিক গুরুত্বের জন্য কলকাতা একটি গর্বের শহর। এই শহরের সঙ্গে ডঃ সি ভি রমন, আচার্য জগদীশ চন্দ্র বসু, ডঃ মেঘনাদ সাহা এবং ডঃ সত্যেন্দ্রনাথ বসুর মতো বহু বিশিষ্ট বিজ্ঞানীর নিবিড় যোগাযোগ ছিল। এ ধরনের সেমিনার তথা প্রদর্শনী আয়োজনের জন্য বিশিষ্ট বিজ্ঞানী এবং বিজ্ঞান গবেষণাগারগুলির নির্দেশকদের অভিনন্দন জানিয়ে তিনি আরও বলেন, অতীতের বিজ্ঞানীরা তাঁদের গবেষণা ও অর্জিত সাফল্যের মধ্য দিয়ে দেশকে গৌরবান্বিত করেছেন। বর্তমান সময়ের বিজ্ঞানীদের দায়িত্ব হল বর্তমান প্রজন্মকে বিজ্ঞান ও প্রযুক্তির গুরুত্ব ও কার্যকারিতা সম্পর্কে সচেতন করে তোলা যাতে, বিজ্ঞানের উপকারিতা সম্পর্কে সাধারণ মানুষকে আরও বেশি সচেতন করে তোলা যায়। ডঃ হর্ষ বর্ধন জোর দিয়ে বলেন, বিজ্ঞান ও প্রযুক্তির সুফলগুলিকে সাধারণ মানুষের বিশেষ করে, পড়ুয়াদের আরও কাছে নিয়ে আসতে পারলে দৈনন্দিন জীবনের মান আরও বাড়বে। বিজ্ঞান ও প্রযুক্তি নিয়ে পড়ুয়াদের গবেষণার মানসিকতা গড়ে তুলতে ও উৎসাহিত করতে পারলে দেশের অগ্রগতিতে এক ব্যাপক জ্ঞান-ভিত্তির সুযোগ তৈরি হবে। তিনি আরও বলেন, এই প্রথমবার পঞ্চম ভারত আন্তর্জাতিক বিজ্ঞান উৎসবের সূচনা করতে চলেছেন প্রধানমন্ত্রী শ্রী নরেন্দ্র মোদী।
ডঃ হর্ষ বর্ধন আরও বলেন, ভারত সুযোগ-সুবিধার এমন এক দেশ যেখানে উচ্চশিক্ষা তথা গবেষণা ও উন্নয়নের ক্ষেত্রে বিজ্ঞানীদের অংশগ্রহণ সাধারণ মানুষের ক্ষমতায়ন ও উন্নয়নে এক গুরুত্বপূর্ণ ভূমিকা নিতে পারে। এই বিজ্ঞান উৎসবে আন্তর্জাতিক বিজ্ঞান মহলের অংশগ্রহণ প্রসঙ্গে তিনি জানান, এঁদের অংশগ্রহণের মাধ্যমে ভারতের অগ্রগতি সর্বোচ্চ পর্যায়ে উন্নীত হবে। মন্ত্রী জোর দিয়ে বলেন, শিশুদের মধ্যে বিজ্ঞানমূলক অগ্রগতির ধারণা প্রোথিত করতে পারলে তা দেশের অগ্রগতি ও বিকাশের ক্ষেত্রে এক নতুন যুগের সূচনা করবে। প্রধানমন্ত্রী শ্রী নরেন্দ্র মোদী ২০৩০ সালের মধ্যে ভারতকে বিজ্ঞান ও প্রযুক্তি ক্ষেত্রে বিশ্বের অগ্রণী তিনটি দেশের মধ্যে নিয়ে যাওয়ার যে পরিকল্পনা করেছেন, তার সঙ্গে সঙ্গতি রেখেই এই উৎসবের আয়োজন করা হয়েছে। দেশে দ্রুতগতিতে বিজ্ঞান ও প্রযুক্তির বিকাশ ঘটছে জানিয়ে ডঃ হর্ষ বর্ধন বলেন, দেশের যুবসম্প্রদায়ের মধ্যে বিজ্ঞানমূলক আবেগ ও উৎসাহ গড়ে তোলার ক্ষেত্রে এই উৎসব এক গুরুত্বপূর্ণ মঞ্চ হয়ে উঠেছে। তিনি সমগ্র বিজ্ঞানী মহলকে বিজ্ঞান মানসিকতাসম্পন্ন এমন এক বাতাবরণ গড়ে তোলার আহ্বান জানান যাতে শিশুদের বিজ্ঞানের প্রতি আরও আকৃষ্ট করে তোলা যায়।
ডঃ হর্ষ বর্ধন বলেন, এই উৎসবে আন্তর্জাতিক প্রতিনিধি ও বিজ্ঞানীদের বিপুল সংখ্যায় অংশগ্রহণ তথা সাধারণ মানুষের মধ্যে ব্যাপক উৎসাহই দেশে বিজ্ঞান ও প্রযুক্তির প্রতি অগ্রাধিকারের কথা প্রতিফলিত করে।
এই উপলক্ষে বিজ্ঞান ও প্রযুক্তি দপ্তরের পাশাপাশি তথ্য ও সম্প্রচার মন্ত্রকের আধিকারিকরাও উপস্থিত ছিলেন।
CG/BD/DM
(Visitor Counter : 226
উপ-রাষ্ট্রপতিরসচিবালয়
নতুন করে কোভিড সংক্রমণ বাড়তে থাকায় উপ-রাষ্ট্রপতি দ্রুততার সঙ্গে পরিস্থিতি মোকাবিলা করার আহ্বান জানিয়েছেন
নয়াদিল্লি, ০৫ জানুয়ারি, ২০২২
উপ-রাষ্ট্রপতি শ্রী এম ভেঙ্কাইয়া নাইডু নতুন করে কোভিড সংক্রমণ বাড়তে থাকায় পরিস্থিতির দ্রুত মোকাবিলা করতে আহ্বান জানিয়েছেন। অতীতের ঢেউগুলি থেকে প্রাপ্ত শিক্ষা এক্ষেত্রে কাজে লাগাতে হবে। শ্রী নাইডু জোর দিয়ে বলেন, “আমাদের ধর্ম ও কর্তব্য মেনে চলতে হবে। কোভিড নিয়মবিধি – মাস্ক পরা, শারীরিক দূরত্ব বজায় রাখা এবং টিকা নেওয়ার মতো বিষয়গুলি অনুসরণ করতে হবে। এইভাবে আমরা নিজেরা ও আমাদের চারপাশে সকলকে সুরক্ষিত রাখবো”।
১৫-১৮ বছর বয়সীদের টিকা দেওয়ার গুরুত্বের কথা উল্লেখ করে শ্রী নাইডু অভিভাবকদের সন্তানকে টিকা দেওয়া নিশ্চিত করতে অনুরোধ করেছেন। তিনি ব্যক্তিগতভাবে, সামাজিক স্তরে, চিকিৎসা পেশার সঙ্গে যুক্ত ব্যক্তি এবং সরকারকে টিকার বিষয়ে বিস্তারিত জানাতে মানুষের কাছে পৌঁছনোর পরামর্শ দিয়েছেন। টিকার বিষয়ে কারও মনে সংশয় থাকলে তা দূর করতে হবে। এভাবেই দেশ যৌথভাবে মহামারীর বিরুদ্ধে লড়াইয়ে বিজয়ী হবে।
আমেরিকান অ্যাসোসিয়েশন অফ ফিজিশিয়ানস্ অফ ইন্ডিয়ান অরিজিন আয়োজিত পঞ্চদশ আন্তর্জাতিক স্বাস্থ্য সম্মেলনের উদ্বোধনী ভাষণে শ্রী নাইডু ভারতীয় বংশোদ্ভূত চিকিৎসকদের ভূমিকার প্রশংসা করেছেন। তাঁদের ভূমিকা আজ বিশ্বের প্রতিটি কোণে অনুভূত হচ্ছে। বসুধৈব কুটুম্বকম্ মন্ত্র আমরা অনুসরণ করছি। উপ-রাষ্ট্রপতি বলেন, ভারতীয় বংশোদ্ভূত চিকিৎসকরা মার্কিন যুক্তরাষ্ট্রে যথেষ্ট সুনাম অর্জন করেছেন। তাঁরা অনেকেই প্রশাসনের উচ্চপদে দায়িত্ব পালন করছেন। ‘ভারতের মূল্যবোধের সফল দূত হিসাবে তাঁরা নিজেদের দায়িত্ব পালন করছেন’। মার্কিন যুক্তরাষ্ট্রের বিভিন্ন সংস্থার সঙ্গে ভারতীয় প্রতিষ্ঠানগুলি টিকা নিয়ে কাজ করছে। সম্প্রতি করবে ভ্যাকস্ ও কোভো ভ্যাকস্ টিকা দুটি এই যৌথ উদ্যোগের ফল। শ্রী নাইডু বলেন, স্বাস্থ্য ক্ষেত্রে ভারত-মার্কিন যৌথ উদ্যোগের ফলে যে সুফল পাওয়া যাবে, তা শুধু আমাদের দুটি দেশের সঙ্গেই সীমাবদ্ধ থাকবে না, সারা বিশ্বে সেটি অনুভূত হবে।
তাঁর বার্তায় উপ-রাষ্ট্রপতি উদ্বেগ প্রকাশ করে বলেন, শহরাঞ্চলে যেখানে প্রযুক্তির সাহায্যে রোগীদের চিকিৎসা করা সম্ভব হচ্ছে, সেখানে গ্রামাঞ্চল যথেষ্ট পিছিয়ে আছে – কোনও কোনও অঞ্চলে প্রাথমিক স্বাস্থ্য কেন্দ্রও নেই।
এই পার্থক্য ঘোচাতে টেলিহেলথ সহ বিভিন্ন প্রযুক্তির সাহায্য নিয়ে গ্রামাঞ্চল ও দেশের প্রত্যন্ত অঞ্চলে পৌঁছনোর জন্য শ্রী নাইডু পরামর্শ দিয়েছেন। এর ফলে, আমাদের সীমিত মানবসম্পদ ও স্বাস্থ্য ক্ষেত্রে পরিকাঠামো ব্যবহার করে আমরা প্রত্যেকের কাছে পৌঁছতে পারবো।
ভারতে প্রযুক্তির মাধ্যমে স্বাস্থ্য পরিষেবা প্রদানের জন্য বেশ কয়েকটি স্টার্টআপ নতুন উদ্যোগ গড়ে উঠেছে। এই প্রবণতাকে স্বাগত জানিয়ে শ্রী নাইডু বলেন, এর ফলে ভৌগোলিক বাধা অতিক্রম করে প্রচুর অর্থ ব্যয় না করে চিকিৎসা করা যাবে।
উপ-রাষ্ট্রপতি আয়ুষ্মান ভারত ডিজিটাল মিশনের প্রসঙ্গ উল্লেখ করে বলেন, রোগীদের চিকিৎসা সংক্রান্ত বিভিন্ন তথ্য ডিজিটাল পদ্ধতিতে সংগ্রহ করে রাখার ফলে এই প্রক্রিয়া আরও শক্তিশালী হবে।
নীতি আয়োগের বিভিন্ন রাজ্যের স্বাস্থ্য সূচকের চতুর্থ পর্বে প্রথম তিনটি রাজ্যের মধ্যে তেলেঙ্গানা স্থান করে নেওয়ায় উপ-রাষ্ট্রপতি প্রশংসা করেছেন। তিনি আমেরিকান অ্যাসোসিয়েশন অফ ফিজিশিয়ানস অফ ইন্ডিয়ান অরিজিন – এর প্রশংসা করে বলেন, মহামারীর দ্বিতীয় ঢেউ-এর সময় এই সংগঠন ৫০ লক্ষ ডলার অনুদান দিয়েছে। এর সাহায্যে একটি গ্রামকে দত্তক নেওয়া কর্মসূচি সহ বিভিন্ন উদ্যোগ বাস্তবায়িত হয়েছে।
CG/CB/SB
(Visitor Counter : 124
প্রধানমন্ত্রীরদপ্তর
সিআরপিএফ-এর নব প্রতিষ্ঠা দিবসে প্রধানমন্ত্রীর অভিনন্দন
নয়াদিল্লি, ২৭ জুলাই, ২০২২
কেন্দ্রীয় সংরক্ষিত পুলিশ বাহিনী -এর নব প্রতিষ্ঠা দিবস উপলক্ষে বাহিনীর সকল সদস্য এবং তাঁদের পরিবার-পরিজনদের আন্তরিক অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন, অনবদমিত সাহসিকতা এবং বিশিষ্ট সেবার জন্য এই বাহিনী এক বিশেষ স্বাতন্ত্র্য লাভ করেছে। সুরক্ষা ও নিরাপত্তার চ্যালেঞ্জ মোকাবিলায় এবং মানবিক কাজকর্মের জন্য কেন্দ্রীয় সংরক্ষিত পুলিশ বাহিনীর ভূমিকা সপ্রশংস উল্লেখের দাবি রাখে।
PG/SKD/DM
(
ক্ষুদ্র, অতিক্ষুদ্রওমাঝারিশিল্পমন্ত্রক
এনসিআইসি এবং সিএসসি-র মধ্যে সমঝোতাপত্র স্বাক্ষর
নয়াদিল্লি, ১১ জুলাই, ২০১৯
অতিক্ষুদ্র, ক্ষুদ্র এবং মাঝারি শিল্পোদ্যোগ ক্ষেত্রকে আরও উৎসাহিত করতে ন্যাশনাল স্মল ইন্ডাস্ট্রি কর্পোরেশন  এবং কমন সার্ভিসেস সেন্টারের  মধ্যে সমঝোতা স্বাক্ষরিত হয়েছে চলতি বছরের ২২শে জুন। সমঝোতা অনুযায়ী, এনএসআইসি পোর্টালের  মাধ্যমে সিএসসি-র সুযোগ অতিক্ষুদ্র, ক্ষুদ্র এবং মাঝারি শিল্পোদ্যোগগুলি পাবে। প্রত্যেকটি আবেদনের ক্ষেত্রে ১০০ টাকা করে এনএসআইসি সিএসসিগুলিকে দেবে।
লোকসভায় এক প্রশ্নের লিখিত জবাবে এই তথ্য জানিয়েছেন অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি।
CG/SS/DM
(Visitor Counter : 71
প্রধানমন্ত্রীরদপ্তর
বিদায়ী রাষ্ট্রপতি শ্রী রামনাথ কোবিন্দের সম্মানে নৈশভোজের আয়োজন করলেন প্রধানমন্ত্রী
নয়াদিল্লি, ২২ জুলাই, ২০২২
“রাষ্ট্রপতি কোভিন্দজি, শ্রীমতী দ্রৌপদী মুর্মুজি, ভেঙ্কাইয়াজি এবং বিভিন্ন দপ্তরের মন্ত্রী সহ উপস্থিত অন্যান্য বিশিষ্টজনের সম্মানে আমি আজ এক নৈশভোজের আয়োজন করেছি। তৃণমূল পর্যায়ে সফল কয়েকজন পদ্ম পুরস্কার প্রাপক, আদিবাসী নেতা এবং অন্যান্যদের এই ভোজসভায় স্বাগত জানাতে পেরে আমি আনন্দিত।”
আজ বিদায়ী রাষ্ট্রপতি শ্রী রামনাথ কোবিন্দের সম্মানে আয়োজিত নৈশভোজ সম্পর্কিত এক ট্যুইট বার্তায় এই বক্তব্য রাখেন প্রধানমন্ত্রী শ্রী নরেন্দ্র মোদী।
(PG/SKD/DM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের ৪৩ কোটি ৫১ লক্ষেরও বেশি ডোজ দেওয়া হয়েছে
আরোগ্য লাভের হার ৯৭.৩৫%
গত ২৪ ঘণ্টায় নতুন করে সংক্রমিত হয়েছেন ৩৯ হাজার ৩৬১ জন
ভারতে সক্রিয় সংক্রমিতের সংখ্যা ৪ লক্ষ ১১ হাজার ১৮৯; মোট সংক্রমিতের ১.৩১ শতাংশ চিকিৎসাধীন
৪৯ দিন ধরে দৈনিক সংক্রমিতের হার ৫ শতাংশের কম – বর্তমানে ৩.৪১ শতাংশ
নতুন দিল্লি, ২৬শে জুলাই, ২০২১
দেশে এ পর্যন্ত ৪৩,৫১,৯৬,০০১টি টিকার ডোজ দেওয়া হয়েছে। গত ২৪ ঘন্টায় টিকা দেওয়া হয়েছে ১৮,৯৯,৮৭৪ জনকে।
স্বাস্থ্যকর্মীদের মধ্যে ১,০২,৮৭,৩৪৩ জন টিকার প্রথম ডোজ এবং ৭৭,০৬,৩৯৭জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৭৮,৫৬,০০০ জন প্রথম ডোজ এবং ১,০৮,৪৫,৮৭৯ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ১৩,৯১,৭২,০৫৭ জন এবং দ্বিতীয় ডোজ পেয়েছেন ৬২,১৮,৫৪১ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১০,০৯,৬৮,৫০৮ জন। আর দ্বিতীয় ডোজ পেয়েছেন ৩,৪৫,৮৯,৭৯৯ জন। যাঁদের বয়স ৬০-এর ওপরে তাঁদের মধ্যে ৭,৩৫,১৮,৭৯৯ জন প্রথম ডোজ এবং ৩,৪০,৩২,৬৭৮ জন দ্বিতীয় ডোজ পেয়েছেন।
২১ জুন থেকে সর্বজনীন টিকাকরণের নতুন পর্যায় শুরু হয়েছে। দেশ জুড়ে টিকাকরণ অভিযানকে আরও দ্রুত করার জন্য কেন্দ্র অঙ্গীকারবদ্ধ।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৩৫ হাজার ৯৬৮ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৫ লক্ষ ৭৯ হাজার ১০৬ জন সুস্থ হয়ে উঠেছেন। জাতীয় আরোগ্য লাভের হার ৯৭.৩৫ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৩৯ হাজার ৩৬১ জন। গত ২৯ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৪ লক্ষ ১১ হাজার ১৮৯ জন চিকিৎসাধীন। দেশে মোট সংক্রমিতের মাত্র ১.৩১ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১১ লক্ষ ৫৪ হাজার ৪৪৪টি নমুনা পরীক্ষা করা হয়েছে। এ পর্যন্ত দেশে ৪৫ কোটি ৭৪ লক্ষ ৪৪ হাজার ০১১টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের বর্তমানে হার ২.৩১ শতাংশ এবং দৈনিক সংক্রমণের হার ৩.৪১ শতাংশ। গত ৪৯ দিন ধরে দৈনিক সংক্রমণের হার ৫ শতাংশের কম।
CG/CB
(Visitor Counter : 131